གཞན་ཡང་ཡུན་ནན་ཞིང་ཆེན་ལྷན་ཁང་དང་ཁུལ་ལྷན་ཁང་ནས་འབྲེལ་ཡོད་དོ་དམ་ཁུལ་གྱི་གྲ་བཙུན་དང་མང་ཚོགས་བཅས་ཕྱི་རྒྱལ་དུ་ཁྲིམས་འགལ་གྱི་གསུང་ཆོས་ཞུ་བར་འགྲོ་མཁན་ཁྲོད་སྤེལ་བའི་ཡིག་ཆ་དེའི་ནང་དུ།གང་མྱུར་ཕྱི་ཕྱོགས་སུ་སྐྱོད་མཁན་མི་སྣ་དང་འབྲེལ་བ་བྱས་ཏེ་ཕྱི་ཕྱོགས་ཀྱི་ཁྲིམས་འགལ་གསུང་ཆོས་ནང་ལ་མཉམ་ཞུགས་བྱ་རྒྱུ་མེད་པ་བརྗོད་དགོས་པ་དང་།གལ་ཏེ་ཁྲིམས་འགལ་གྱི་གསུང་ཆོས་ལ་མཉམ་ཞུགས་བྱས་པ་ཡིན་ན།སྤྱི་བདེ་ཚན་པས་བརྟག་དཔྱད་བྱས་པ་བརྒྱུད་ཤེས་རྟོགས་བྱུང་ཚེ་ཕྱིར་བསྐྱོད་ལག་ཁྱེར་བེད་མེད་བཟོ་རྒྱུ་མ་ཟད།རྒྱལ་ནང་ལ་ཡོད་པའི་དམིགས་བསལ་སྲིད་ཇུས་འོག་གི་སྒེར་གྱི་ཐོབ་ཆ་ཡོངས་རྫོགས་དང་།ཐེམ་ཐོ་མེད་པ་བཟོ་བ་དང་དུས་མཚུངས་མིང་གཞུང་ནག་པོ་ཟེར་བའི་ནང་བཅུག་རྒྱུ།གལ་ཏེ་གྲ་བཙུན་ཡིན་ཚེ་ཁྲིམས་ལུགས་གཞི་བཟུང་བོད་ཀྱི་ནང་བསྟན་གྱི་སློབ་གཉེར་མི་སྣའི་ལག་འཁྱེར་མེད་པ་བཟོ་རྒྱུ་ཡིན་ཚུལ་སོགས་བཀོད་པ་དེའི་ཐོག་འབྲེལ་ཡོད་ཁྱིམ་བདག་གི་ས་ཡིག་དང་ཟླ་ཚེས་སོགས་བཀོད་དགོས་ཀྱི་ཡོད་པ་རེད་འདུག།